CELEX: 32020D0216
Language: lt
Date: 2020-02-17 00:00:00
Title: Tarybos įgyvendinimo sprendimas (ES) 2020/216 2020 m. vasario 17 d. dėl Bendros pertvarkymo valdybos pirmininko pavaduotojo ir kitų dviejų etatinių narių skyrimo

18.2.2020   
               
               
                  LT
               
               
                  Europos Sąjungos oficialusis leidinys
               
               
                  L 45/8
               
            
         TARYBOS ĮGYVENDINIMO SPRENDIMAS (ES) 2020/216
         2020 m. vasario 17 d.
         dėl Bendros pertvarkymo valdybos pirmininko pavaduotojo ir kitų dviejų etatinių narių skyrimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), ypač į jo 56 straipsnio 4 ir 6 dalis,
         atsižvelgdami į Europos Komisijos pasiūlymą,
         kadangi:
         
                     (1)
                  
                  
                     2019 m. lapkričio 13 d. Komisija, išklausiusi Bendrą pertvarkymo valdybą (toliau – Valdyba) plenarinės sesijos metu, priėmė galutinius kandidatų eiti Valdybos pirmininko pavaduotojo ir dviejų kitų etatinių narių pareigas sąrašus ir pateikė tuos sąrašus Europos Parlamentui;
                  
               
                     (2)
                  
                  
                     2019 m. lapkričio 14 d. apie tuos sąrašus buvo informuota Taryba;
                  
               
                     (3)
                  
                  
                     remiantis Reglamento (ES) Nr. 806/2014 56 straipsnio 5 dalimi, Valdybos pirmininko pavaduotojo ir kitų etatinių narių kadencija yra penkeri metai;
                  
               
                     (4)
                  
                  
                     2020 m. sausio 14 d. Komisija priėmė pasiūlymą dėl Jan Reinder DE CARPENTIER skyrimo Valdybos pirmininko pavaduotoju, taip pat dėl Jesús SAURINA ir Pedro MACHADO skyrimo kitais etatiniais Valdybos nariais, ir pateikė tą pasiūlymą Europos Parlamentui patvirtinti;
                  
               
                     (5)
                  
                  
                     Europos Parlamentas tą pasiūlymą patvirtino 2020 m. sausio 30 d.;
                  
               
                     (6)
                  
                  
                     pasiūlyti kandidatai atitinka visus Reglamento (ES) Nr. 806/2014 56 straipsnio 4 dalyje nustatytus reikalavimus,
                  
               PRIĖMĖ ŠĮ SPRENDIMĄ:
         
            1 straipsnis
            Valdybos etatiniais nariais penkerių metų kadencijai nuo 2020 m. kovo 1 d. skiriami šie asmenys:
            
                        —
                     
                     
                        Jan Reinder DE CARPENTIER, pirmininko pavaduotojas,
                     
                  
                        —
                     
                     
                        Jesús SAURINA, direktorius, atsakingas už pertvarkymo planavimą ir sprendimus,
                     
                  
                        —
                     
                     
                        Pedro MACHADO, direktorius, atsakingas už pertvarkymo planavimą ir sprendimus.
                     
                  
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. vasario 17 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 225, 2014 7 30, p. 1.